*****

ΚΑΝΟΝΙΣΜΟΣ (ΕΟΚ) αριθ. 232/83 ΤΗΣ ΕΠΙΤΡΟΠΗΣ

της 28ης Ιανουαρίου 1983

περί του καταλόγου των προϊόντων του τομέα του χοιρείου κρέατος που απολαύουν του καθεστώτος του εκ των προτέρων καθορισμού επιστροφών κατά την εξαγωγή και περί καταργήσεως του κανονισμού (ΕΟΚ) αριθ. 857/78

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 15 παράγραφος 6,

Εκτιμώντας:

ότι σύμφωνα με το άρθρο 5 παράγραφος 3 του κανονισμού (ΕΟΚ) αριθ. 2768/75 του Συμβουλίου της 29ης Οκτωβρίου 1975 περί θεσπίσεως στον τομέα του χοιρείου κρέατος των γενικών κανόνων για τη χορήγηση των επιστροφών κατά την εξαγωγή, και των κριτηρίων για τον καθορισμό του ποσού των επιστροφών αυτών (3), είναι δυνατό να αποφασισθεί ότι η επιστροφή για τα προϊόντα του τομέως του χοιρείου κρέατος καθορίζεται εκ των προτέρων κατόπιν αιτήσεως·

ότι για την εφαρμογή του καθεστώτος του εκ των προτέρων καθορισμού των επιστροφών, πρέπει να συνταχθεί ο κατάλογος των προϊόντων που πρέπει να ληφθούν υπόψη για τον εκ των προτέρων καθορισμό· ότι αυτός ο κατάλογος δύναται να τροποποιείται σύμφωνα με την εξέλιξη της αγοράς του χοιρείου κρέατος·

ότι ο κατάλογος των προϊόντων του τομέως χοιρείου κρέατος, που απολαύουν του καθεστώτος του εκ των προτέρων καθορισμού των επιστροφών, εθεσπίσθη από τον κανονισμό (ΕΟΚ) αριθ. 857/78 της Επιτροπής της 27ης Απριλίου 1978 (4), όπως τροποποιήθηκε από τον κανονισμό (ΕΟΚ) αριθ. 3435/81 (5)·

ότι ο κανονισμός (ΕΟΚ) αριθ. 2791/82 του Συμβουλίου της 18ης Οκτωβρίου 1982 (6) θέσπισε έναν ορισμό του εσφαγμένου χοίρου και επέφερε τροποποίηση στην διατύπωση του Κοινού Δασμολογίου γι ' αυτό το προϊόν και ότι ο κανονισμός (ΕΟΚ) αριθ. 3602/82 της Επιτροπής της 21ης Δεκεμβρίου 1982 (7) θέσπισε άλλους ορισμούς για ορισμένα προϊόντα του τομέα χοιρείου κρέατος και επέφερε τροποποιήσεις στη διατύπωση των σχετικών δασμολογικών διακρίσεων · ότι πρέπει να προσαρμοσθεί αντίστοιχα ο κατάλογος των προϊόντων που απολαύουν του καθεστώτος του εκ των προτέρων καθορισμού των επιστροφών και να καταργηθεί για λόγους διοικητικής απλοποιήσεως ο κανονισμός (ΕΟΚ) αριθ. 857/78·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι επιστροφές κατά την εξαγωγή που προβλέπονται στο άρθρο 15 του κανονισμού (ΕΟΚ) αριθ. 2759/75 καθορίζονται εκ των προτέρων, κατόπιν αιτήσεως, για τα προϊόντα των οποίων ο κατάλογος αναγράφεται στο παράρτημα του παρόντος κανονισμού.

Άρθρο 2

Ο κανονισμός (ΕΟΚ) αριθ. 857/78 καταργείται.

Άρθρο 3

Ο παρών κανονισμός αρχίζει να ισχύει την 1η Φεβρουαρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Εγινε στις Βρυξέλλες, στις 28 Ιανουαρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 307 της 18. 11. 1980, σ. 5,

(3) ΕΕ αριθ. L 282 της 1. 11. 1975, σ. 39

(4) ΕΕ αριθ. L 116 της 28. 4. 1978, σ. 15

(5) ΕΕ αριθ. L 346 της 2. 12. 1981, σ. 14,

(6) ΕΕ αριθ. L 295 της 21. 10. 1982, σ. 4.

(7) ΕΕ αριθ. L 376 της 31. 12. 1982, σ. 23.

ΠΑΡΑΡΤΗΜΑ

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // // // 01.03 // Χοιροειδή ζώντα: // // Α. Κατοικίδια : // // ΙΙ. Έτερα // // β) Μη κατονομαζόμενα // 02.01 // Κρέατα και παραπροϊόντα σφαγίων, βρώσιμα, των ζώων που αναφέρονται στις κλάσεις 01.01 μέχρι και 01.04, νωπά, διατηρημένα με απλή ψύξη ή κατεψυγμένα // // Α. Κρέατα: // // ΙΙΙ. Χοιροειδών: // // α) Κατοικιδίων: // // 1. Ολόκληρα σφαγία ή ημιμόρια σφαγίου // // 2. Χοιρομέρια και τα τεμάχια τους // // 3. Εμπρόσθια μέρη ή ωμοπλάτες και τα τεμάχιά τους // // 4. Θωρακο-οσφυϊκή χώρα και τα τεμάχιά της // // 5. Κοιλιακή χώρα (πανσέτα) και τα τεμάχιά της // // 6. Λοιπά // // ex αα) Αποστεωμένα: // // (11) Χοιρομέρια, εμπρόσθια μέρη, ωμοπλάτες ή θωρακοοσφυϊκή χώρα και τα τεμάχια τους, αποδερματωμένα και απολιπωμένα, με μέγιστο στρώμα λίπους 3 χιλιοστά, κατεψυγμένα: // // (22) Έτερα χοιρομέρια, εμπρόσθια μέρη, ωμοπλάτες ή θωρακοοσφυϊκή χώρα και τα τεμάχιά τους // // (33) Κοιλιακή χώρα (πανσέτα) και τα τεμάχιά της, αποδερματωμένη και απολιπωμένη, με μέγιστο στρώμα λίπους 7 χιλιοστ., κατεψυγμένα // // (44) Έτερα κοιλιακή χώρα (πανσέτα) και τα τεμάχιά της, αποδερματωμένα // 02.06 // Κρέατα και παραπροϊόντα σφαγίων παντός είδους, βρώσιμα (εξαιρέσει των συκωτιών πουλερικών) αλατισμένα ή σε άλμη, απεξηραμένα ή καπνιστά: // // Β. Χοίρων κατοικιδίων: // // Ι. Κρέατα: // // α) Αλατισμένα ή σε άλμη: // // 3. Χοιρομέρια και τα τεμάχιά τους // // 5. Θωρακο-οσφυϊκή χώρα και τα τεμάχιά της // // 6. Κοιλιακή χώρα (πανσέτα) και τα τεμάχιά της // // 7. Λοιπά: // // ex αα) Αποστεωμένα: // // (11) Χοιρομέρια, εμπρόσθια μέρη, ωμοπλάτες ή θωρακο-οσφυϊκή χώρα, και τα τεμάχιά τους // // (22) Κοιλιακή χώρα (πανσέτα) και τα τεμάχιά της // // β) Αποξηραμένα ή καπνιστά: // // 1. Χοιρομέρια και τα τεμάχιά τους: // // (αα) «Prosciutto di Parma», «prosciutto di San Daniele» // // (ββ) Έτερα // // 4. Κοιλιακή χώρα (πανσέτα) και τα τεμάχιά της // // 5. Λοιπά: // // ex αα) Αποστεωμένα: // // (11) «Prosciutto di Parma», «prosciutto di San Daniele», και τα τεμάχιά τους // // (22) Χοιρομέρια, εμπρόσθια μέρη, ωμοπλάτες ή θωρακο-οσφυϊκή χώρα και τα τεμάχιά τους // // // Κλάση

του Κοινού

Δασμολογίου

// Περιγραφή εμπορευμάτων

// // // // ex 16.01 // Αλλάντες, αλλάντια και παρόμοια από κρέας, παραπροϊόντα σφαγίων και από αίμα ζώων: // // Α. Από συκώτι // // Β. Λοιπά: // // Ι. Αλλάντες και αλλάντια, ξηρά ή για επάλειψη, μη εψημένα // // ΙΙ. Μη κατονομαζόμενα // ex 16.02 // Έτερα παρασκευάσματα και κορσέβες κρεάτων ή παραπροϊόντων σφαγίων: // // Α. Από συκώτι: // // ΙΙ. Έτερα // // Β. Λοιπά: // // ΙΙΙ. Μη κατονομαζόμενα: // // α) Περιέχοντα κρέας ή παραπροϊόντα σφαγίων κατοικιδίων χοιροειδών: // // 2. Έτερα, περιέχοντα κατά βάρος: // // αα) 80 % ή περισσότερον κρέας ή παραπροϊόντα σφαγίων παντός είδους, συμπεριλαμβανομένων και του λαρδίου και των λιπών πάσης φύσεως ή προελεύσεως: // // 11. Χοιρομέρια ή θωρακο-οσφυϊκή χώρα (εξαιρουμένων των τραχήλων) και τα τεμάχιά τους: // // (ααα) Μη εψημένα· μείγματα κρέατος εψημένου και μη εψημένου // // (βββ) Έτερα // // 22. Τράχηλοι, ωμοπλάτες και τα τεμάχιά τους: // // (ααα) Μη εψημένα· μείγματα κρέατος εψημένου και μη εψημένου // // (βββ) Έτερα // // 33. Λοιπά // // (ααα) Μη εψημένα· μείγματα κρέατος ή εψημένων παραπροϊόντων σφαγίων και κρέατος ή μη εψημένων παραπροϊόντων σφαγίων // // (βββ) Έτερα // // ββ) 40 % ή περισσότερον, και ολιγώτερον του 80 %, κρέας ή παραπροϊόντα σφαγίων παντός είδους, συμπεριλαμβανομένων και του λαρδίου και των λιπών πάσης φύσεως ή προελεύσεως // // γγ) Ολιγώτερον του 40 % κρέας ή παραπροϊόντα σφαγίων παντός είδους, συμπεριλαμβάνομένων και του λαρδίου και των λιπών πάσης φύσεως ή προελεύσεως // //